കൈലാസ് നാഥ്

മലയാളം, തമിഴ് ചലച്ചിത്രങ്ങളിലും ടെലിവിഷൻ പരമ്പരകളിലും അഭിനയിച്ചിരുന്ന ഒരു നടനും സംവിധായകനും ആയിരുന്നു കൈലാസ് നാഥ്. 1977 ൽ പുറത്തിറങ്ങിയ സംഗമം എന്ന ചിത്രത്തിലൂടെയാണ് അഭിനയരംഗത്ത് അദ്ദേഹം അരങ്ങേറ്റം കുറിച്ചത്. ഏകദേശം 45 വർഷം നീണ്ടുനിന്ന അഭിനയ ജീവിതത്തിൽ 160 ൽ അധികം ചിത്രങ്ങളിൽ വേഷമിട്ടു.

 ആദ്യകാല ജീവിതം 
മൂന്നാറിലാണ് കൈലാസ് ജനിച്ചത്. ദേവസ്വം ബോർഡ് പമ്പ കോളേജിൽ നിന്ന് പ്രീ-ഡിഗ്രി പൂർത്തിയാക്കിയ അദ്ദേഹം പിന്നീട് നാസർ, ശങ്കർ, ചിരഞ്ജീവി എന്നിവർക്കൊപ്പം ഫിലിം ഇൻസ്റ്റിറ്റ്യൂട്ടിൽ പഠിച്ചു.

 അഭിനയജീവിതം 
ചലച്ചിത്ര മേഖലയിലേക്ക് കടക്കുന്നതിന് മുമ്പ് കൈലാസ് മിമിക്രിയിലും സ്റ്റേജ് പരിപാടികളിലും സജീവമായിരുന്നു. 1977 ൽ പുറത്തിറങ്ങിയ സംഗമം എന്ന മലയാള ചിത്രത്തിലൂടെയാണ് അദ്ദേഹം അരങ്ങേറ്റം കുറിച്ചത്. ഒരു തലൈ രാഗം (1980) എന്ന ചിത്രത്തിലൂടെ തമിഴിൽ അരങ്ങേറിയ കൈലാസ് തുടർന്ന് 90 ഓളം തമിഴ് ചിത്രങ്ങളിൽ അഭിനയിച്ചു. വിടരുന്ന മൊട്ടുകൾ (1977), ഏതോ ഒരു സ്വപ്നം (1978), സ്വന്തം എന്ന പദം (1980), ഇരട്ടിമധുരം (1982), ശരവർഷം (1982), വള്ളി (1993), സേതുരാമയ്യർ സിബിഐ (2004), മിഴികൾ സാക്ഷി (2008), സീതാകല്യാണം (2009), യുഗപുരുഷൻ (2010) എന്നിവയാണ് അദ്ദേഹം അഭിനയിച്ച ചില ചിത്രങ്ങൾ. ശ്രീകുമാരൻ തമ്പിയുടെ സംവിധാന സഹായിയായി പ്രവർത്തിച്ചിരുന്ന കൈലാസ് 1985 ൽ ഇതു നല്ല തമാശ എന്ന ചിത്രത്തിലൂടെ സംവിധാന രംഗത്തേക്ക് കടന്നുവന്നു. മദ്രാസ് ക്രിസ്ത്യൻ കോളേജിൽ അഭിനയ വിഭാഗത്തിൽ ലക്ചറർ ആയും അദ്ദേഹം സേവനം അനുഷ്ഠിച്ചിട്ടുണ്ട്.

ചലച്ചിത്രങ്ങൾക്ക് പുറമെ നിരവധി ടെലിവിഷൻ പരമ്പരകളിലും അദ്ദേഹം അഭിനയിച്ചിട്ടുണ്ട്. സീമന്തം ആണ് ആദ്യ ടെലിവിഷൻ പരമ്പര. മിന്നുകെട്ട്, എൻ്റെ മാനസപുത്രി, പ്രണയം, വാനമ്പാടി എന്നിങ്ങനെ നിരവധി പരമ്പരകളുടെ ഭാഗമായി. ഏഷ്യാനെറ്റിൽ സംപ്രേഷണം ചെയ്തിരുന്ന സാന്ത്വനം എന്ന പരമ്പരയിൽ ആണ് അദ്ദേഹം അവസാനമായി അഭിനയിച്ചത്.

 വ്യക്തിജീവിതവും മരണവും 
അജിത ആണ് കൈലാസിന്റെ ഭാര്യ, അവർക്ക് ഒരു മകളുണ്ട്. ലിവർ സിറോസിസ് ബാധിച്ചതിനെ തുടർന്ന് ചികിത്സയിലായിരുന്ന കൈലാസ് 2023 ഓഗസ്റ്റ് 3 ന് കൊച്ചിയിലെ ഒരു സ്വകാര്യ ആശുപത്രിയിൽ വെച്ച് മരണമടഞ്ഞു.

 ചലച്ചിത്രരേഖ 

 അഭിനേതാവായി 

വർഷംചലച്ചിത്രംകഥാപാത്രംകുറിപ്പുകൾ1977സംഗമംഅരങ്ങേറ്റ ചിത്രംവിടരുന്ന മൊട്ടുകൾചന്ദ്രൻബാലതാരം1978ഏതോ ഒരു സ്വപ്നംസിനിമാ നിർമ്മാതാവ്1979മാളിക പണിയുന്നവർഅപ്പുണ്ണിവേനലിൽ ഒരു മഴ1980ഒരു തലൈ രാഗംതമ്പുതമിഴിൽ അരങ്ങേറ്റംഅമ്പലവിളക്ക്സ്വന്തം എന്ന പദംകൊച്ചുകുട്ടൻവൈകി വന്ന വസന്തംശ്യാം1981പലൈവാന സോലൈവാസുതമിഴ് ചിത്രം1982ഗാനംശരവർഷംഡോ. വർമ്മഎനിക്കും ഒരു ദിവസംഇരട്ടിമധുരംസുമൻ1983കിങ്ങിണിക്കൊമ്പ്1992കിഴക്കൻ പത്രോസ്സേട്ടുവിന്റെ സഹായി1993വള്ളിതമിഴ് ചിത്രം2004സേതുരാമയ്യർ സിബിഐഅമ്പിസ്വാമി2008മിഴികൾ സാക്ഷിമേൽശാന്തി2009സീതാകല്യാണം2010യുഗപുരുഷൻചട്ടമ്പിസ്വാമികൾ2014ടെസ്റ്റ് പേപ്പർ2015മായാപുരി3D ചിത്രം

 സംവിധായകനായി 
വർഷംചലച്ചിത്രംകുറിപ്പുകൾ1985ഇതു നല്ല തമാശസംവിധാന അരങ്ങേറ്റം

 ടെലിവിഷൻ 

വർഷം(ങ്ങൾ)പരമ്പരകഥാപാത്രംചാനൽ1998–1999സീമന്തംഡി.ഡി. മലയാളംപുറപ്പാട്2004–2009മിന്നുകെട്ട്സൂര്യ ടി.വി.2007–2010എന്റെ മാനസപുത്രിഏഷ്യാനെറ്റ്2011–2012ഓട്ടോഗ്രാഫ്പൊതുവാൾ2015–2017പ്രണയംവിശ്വനാഥ അയ്യർ2015മനസ്സറിയാതെസൂര്യ ടി.വി.2015–2016മാളൂട്ടിമഴവിൽ മനോരമ2016–2019എന്ന് സ്വന്തം ജാനിസൂര്യ ടി.വി.2017–2020വാനമ്പാടിവാസുദേവൻഏഷ്യാനെറ്റ്2020–2023സാന്ത്വനംനാരായണപിള്ള 

 അവലംബങ്ങൾ 

 ബാഹ്യ ലിങ്കുകൾ 



വർഗ്ഗം:1950-കളിൽ ജനിച്ചവർ
വർഗ്ഗം:2023-ൽ മരിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാള ടെലിവിഷൻ നടന്മാർ